**TABUĽKA ZHODY**

**návrhu právneho predpisu s právom Európskej únie**

|  |  |
| --- | --- |
| **Smernica 98/71/ES Európskeho parlamentu a Rady z 13. októbra 1998 o právnej ochrane dizajnov** | **Návrh zákona z ... 2017, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony** |
| 1 | 2 | 3 | 4 | 5 | 6 | 7 | 8 |
| Článok(Č, O, V, P) | Text | Spôsobtranspozície | Číslo | Článok(Č, §, O, V, P) | Text | Zhoda | Poznámky |
| Č:15 | Vyčerpanie práv Práva vyplývajúce z práva k dizajnu na základe zápisu sa nerozšíria na úkony týkajúce sa výrobku, do ktorého sa začlenil dizajn zahrnutý v rámci rozsahu ochrany práva k dizajnu, alebo na ktorý sa aplikoval, keď bol výrobok uvedený na trh spoločenstva majiteľom práva k dizajnu alebo s jeho súhlasom. | N | novela | Č IIbod 11(§ 18) | Vyčerpanie práv Majiteľ zapísaného dizajnu nemá právo zakázať tretím osobám nakladať s výrobkom, v ktorom je dizajn patriaci do rozsahu ochrany stelesnený alebo na ktorom je dizajn patriaci do rozsahu ochrany použitý, ak bol tento výrobok majiteľom zapísaného dizajnu alebo s jeho súhlasom uvedený na trh v štáte, ktorý je zmluvnou stranou Dohody o Európskom hospodárskom priestore3a). 3a) Dohoda o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore (oznámenie Ministerstva zahraničných vecí Slovenskej republiky č. 266/2004 Z. z.). Dohoda o účasti Bulharskej republiky a Rumunska v Európskom hospodárskom priestore a štyri súvisiace dohody (oznámenie Ministerstva zahraničných vecí Slovenskej republiky č. 122/2008 Z. z.). | Ú | Transpozícia dotknutého ustanovenia smernice vykonaná ešte pred prístupom SR k EÚ (2002) nebola vyčerpávajúca; novelou dochádza k náprave. |
| Č:10 | Doba trvania ochranyNa základe zápisu je dizajn, ktorý spĺňa požiadavky článku 3 ods. 2 chránený právom k dizajnu počas jedného alebo viacerých päťročných období odo dňa podania prihlášky. Oprávnenému majiteľovi je možné obnoviť dobu trvania ochrany zakaždým na jedno alebo viac päťročných období až na celkovú dobu trvania 25 rokov odo dňa podania prihlášky. | N | novela | Č IIbod 12 (§ 25 ods. 1,2) | Platnosť a doba ochrany zapísaného dizajnu  (1) Platnosť zapísaného dizajnu je päť rokov odo dňa podania prihlášky.   (2) Na základe žiadosti podanej majiteľom zapísaného dizajnu, záložným veriteľom alebo inou osobou, ktorá preukáže právny záujem, úrad predĺži platnosť zapísaného dizajnu opakovane najviac štyrikrát, a to vždy o päť rokov až na celkovú dobu ochrany 25 rokov odo dňa podania prihlášky.  | Ú | Transpozícia uvedeného ustanovenia smernice vykonaná ešte pred prístupom SR k EÚ (2002) bola úplná a vyčerpávajúca; novela len spresňuje okruh osôb oprávnených na podanie žiadosti o predĺženie platnosti zapísaného dizajnu. |